रांची: देश में वर्षों बाद ऐसा प्रधानमंत्री हमें नरेन्द्र मोदी के रूप में मिला, जिन्होंने देश में आर्थिक क्रांति का श्रीगणेश किया है। उन्होंने भारत को आर्थिक सुपर पावर बनाने के लिए कार्य करना प्रारंभ कर दिया है। उक्त बाते मंगलवार को मुख्यमंत्री रघुवर दास ने सूचना भवन में कही। इस मौके पर उन्होंने यह भी कहा कि हम चाहते है कि भारत को आर्थिक सुपर पावर बनाने में सभी अपना–अपना योगदान दें। चाहे वे बुद्धिजीवी हों या कोई और। उन्होंने कहा राज्य के सभी विभागीय अधिकारी, पुलिस पदाधिकारी, मीडिया से जुड़े लोग, बैंककर्मी सभी ध्यान दें कि आज कैशलेस अर्थव्यवस्था समय की मांग है और इसमें वे बढ़-चढ़कर भाग लें। उन्होंने कहा कि वे ये सुनिश्चित करें कि उनके आस–पास के लोग डिजिटल इंडिया से जुड़कर कैशलेस मॉडल को चुनें ताकि देश प्रगति कर सकें, आर्थिक रुप से मजबूत हो सके।